《和郡斋即事》
宋代·吕陶

表里山河久镇绥，府无留事纵怀时。自将远业更中外，不向荣涂计速迟。

冲谈本从天理得，安閒常有道心知。元元未尽跻仁寿，日望登庸为审思。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。